CELEX: C2005/057/55
Language: hu
Date: 2005-03-05 00:00:00
Title: T-486/04. sz. ügy: Christos Michail által az Európai Közösségek Bizottsága ellen 2004. december 13-án benyújtott kereset

5.3.2005   
            
            
               HU
            
            
               Az Európai Unió Hivatalos Lapja
            
            
               C 57/32
            
         Christos Michail által az Európai Közösségek Bizottsága ellen 2004. december 13-án benyújtott kereset
   (T-486/04. sz. ügy)
   (2005/C 57/55)
   Az eljárás nyelve: francia
   Christos Michail, lakóhelye: Brüsszel, képviseli: Haralambos Meidanis ügyvéd, kézbesítési cím: Luxembourg, 2004. december 13-án keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse meg az alperes 2004. március 20-i határozatát, amellyel az hallgatólagosan elutasította a személyzeti szabályzat 24. cikke alapján a felperes által 2003. november 20-án előterjesztett, segítségnyújtás iránti kérelmet, továbbá a felperes által benyújtott panasz elutasításáról szóló, 2004. szeptember 13-i határozatát;
            
         
               —
            
            
               határozzon a költségek viseléséről az irányadó szabályok szerint.
            
         Jogalapok és fontosabb érvek:
   A felperes, aki a Bizottság tisztviselője, 2003. november 20-án a személyzeti szabályzat 24. cikke alapján segítségnyújtás iránti kérelmet terjesztett elő, amelyben előadta, hogy intézményének hivatali szervezete részéről erkölcsi zaklatás áldozatává vált. Keresetével a kérelmét hallgatólagosan elutasító határozat, valamint a személyzeti szabályzat 90. cikkének (2) bekezdése alapján benyújtott panaszát elutasító határozat megsemmisítését kívánja elérni.
   A felperes az alperesnek azt rója fel, hogy az nem tett eleget a közösségi társfinanszírozások ellenőrzése és felügyelete területén állítólag előfordult szabálytalanságokra vonatkozó bejelentéseinek, hanem ellenkezőleg, éppen bejelentései miatt, a megfélemlítésére és életpályája tönkretételére irányuló elbánásban részesítette. Keresetének alátámasztására hivatkozik a személyzeti szabályzat 12a., 21a., 22b. és 24. cikkére, a pénzügyi szabályzat rendelkezéseire, a hatékony és eredményes pénzgazdálkodás elvére és a Bizottság pénzügyi érdekeinek védelmére, a személyi állománnyal való igazságos és méltányos bánásmód elvére, valamint a Bizottság által elkövetett nyilvánvaló értékelési hibára.